b'\n_START_ARTICLE_\nKuldsed Liivad\n_START_PARAGRAPH_\nKuldsed Liivad (bulgaaria keeles \xd0\x97\xd0\xbb\xd0\xb0\xd1\x82\xd0\xbd\xd0\xb8 \xd0\xbf\xd1\x8f\xd1\x81\xd1\x8a\xd1\x86\xd0\xb8) on mere\xc3\xa4\xc3\xa4rne kuurort Bulgaaria idaranniku p\xc3\xb5hjaosas Varna linna territooriumil kesklinnast 17 km p\xc3\xb5hja pool. See on populaarne turismisihtkoht, kus k\xc3\xa4ib palju k\xc3\xbclastajaid Suurbritanniast, Venemaalt, Skandinaaviast, Prantsusmaalt, Kesk- ja Ida-Euroopast kaasarvatud Eestist, P\xc3\xa4rsia lahe \xc3\xa4\xc3\xa4rsetest riikides, Iisraelist ja muudest riikidest.\n_START_SECTION_\nPiirkonna v\xc3\xa4ljaarenemise ajalugu\n_START_PARAGRAPH_\nEsimest korda mainis piirkonda Plinius Vanem, kes kirjeldas seda ala kui m\xc3\xbctoloogiliste k\xc3\xa4\xc3\xa4buste kodu. Piirkond oli suures osas 1950-ndateni asustamata. Kuurordi arendamine algas 1957. aastal ja umbes kahe aastak\xc3\xbcmnega muutus koht kaasaegseks kuurordiks, kus on palju hotelle, villasid, korterelamuid, spaakeskusi, restorane, klubisi, kasiinosi, vaatamisv\xc3\xa4\xc3\xa4rsusi, kaubanduskeskused, spordirajatisi ning ka jahisadam, ratsutuskool ja Aquapolisi veepark. 1990-ndatel erastati Kuldsed Liivad ja see meelitas investoreid piirkonda investeerima. L\xc3\xa4bi 2000-ndate oli investeeringute t\xc3\xb5ttu piirkonna areng m\xc3\xa4rkimisv\xc3\xa4\xc3\xa4rne. Esialgse plaani j\xc3\xa4rgi pidi piirkond mahutama 13 000 voodikohta, aga 2007. aastal oli see arv juba 30 000 voodikoha. Varna Turismikoja andmetel oli aga tegelik voodikohtade arv t\xc3\xa4hendusrikkalt suurem kui 30 000._NEWLINE_Pealiskaudsel hinnangul v\xc3\xb5is see arv olla ligikaudu 90 000 voodikohta. T\xc3\xa4nap\xc3\xa4eval pakub enamik hotelle k\xc3\xb5ik-hinnas-pakette, kuid tehakse edusamme, et muuta kuurort tipptasemel sihtkohaks.\n_START_SECTION_\nT\xc3\xa4nap\xc3\xa4ev\n_START_PARAGRAPH_\nLooduses olevad kuuma mineraalvee allikad ja lopsakad metsad, moodustavad Kuldsete Liivade looduspargi ja Franga platoo, mis muudab linna \xc3\xbcheks k\xc3\xb5ige populaarsemaks turistisihtkohaks Ida-Euroopas. Linn on tunnistatud riigi puhtaimaks kuurordiks, kus on k\xc3\xb5ige puhtaim kvartsliiv, rohked vanad puud ja looduspargid. Kuldsete Liivade administratsioon seisab vastu n\xc3\xb5udmistele ehitada rohkem maanteid ja parkimiskohti, viidates kuurordi perekonnas\xc3\xb5bralikkusele, rohelisuse s\xc3\xa4ilitamisele ja jalak\xc3\xa4ijate heaolule._NEWLINE_Laitmatu \xc3\xb6koloogilise puhtuse s\xc3\xa4ilitamise eest on kuurort p\xc3\xa4lvinud rahvusvahelise sinise lipu m\xc3\xa4rgi. Keskmine suvine \xc3\xb5hutemperatuur ulatub 27 kraadini. Puhas ja rahulik merevesi p\xc3\xbcsib soe nii p\xc3\xa4evasel kui ka \xc3\xb5htusel ajal \xe2\x80\x93 keskmine veetemperatuur on 24-25 kraadi.'